Otto Küsel: Hoțul care a salvat sute de prizonieri din lagărul de exterminare de la Auschwitz. Povestea unui infractor devenit erou
Otto Küsel nu era nici un ofițer dintr-o familie nobiliară precum Claus Schenk Graf von Stauffenberg, liderul grupului care a participat la cea mai cunoscută tentativă de asasinare a dictatorului nazist Adolf Hitler, nici un titan al industriei precum Oskar Schindler, care a protejat peste o mie de evrei care lucrau în fabrica lui. „Deținutul nr.2 de la Auschwitz” era un simplu hoț care a fost aruncat în mijlocul mașinăriei naziste de exterminare și a reușit să salveze sute de oameni de la o moarte sigură. Aceasta este povestea unui bărbat care nu și-a propus niciodată să fie un erou, relatează Deutsche Welle.